
РАМКОВЕН ДОГОВОР
ЗА ОТВОРАЊЕ И ОДРЖУВАЊE НА ПЛАТЕЖНА СМЕТКА И ДРУГИ ПЛАТЕЖНИ УСЛУГИ ЗА ПРАВНО ЛИЦЕ - РЕЗИДЕНТ

Овој Рамковен договор за отворање и одржување на платежна сметка и други платежни услуги за правно лице - резидент (во натамошниот текст: „ овој Рамковен договор “) е склучен во	на ден
 	 година, од и помеѓу: 

1. М БАНКА АД СКОПЈЕ

	Назив:
	М БАНКА АД СКОПЈЕ

	Седиште:
	ул. Кирил и Методиј бр.7, 1000 Скопје, Република Северна Македонија

	ЕМБС:
	5111056
	ЕДБ:
	4030996254241

	Овластени лица:
	Име и презиме:
	Работно место:

	
	
	

	Контакт е-mail:
	office@mbank.mk
	Контакт тел:
	

	Орган   надлежен   за	надзор на работењето на Банката:
	Народна Банка на Република Северна Македонија


(во натамошниот текст: „Банката“)

2. КОРИСНИКОТ

	Назив:
	

	Седиште:
	

	ЕМБС:
	
	ЕДБ:
	

	Застапник по закон:
	Име и презиме:
	Својство:

	
	
	

	
	
	

	
	
	

	Контакт е-mail:
	
	Контакт тел:
	


(во натамошниот текст: „Корисникот“)

(Банката и Корисникот заедно ќе се нарекуваат „Страни“, а поединечно „Страна“)

I. ВОВЕДНИ ОДРЕДБИ
1. Предмет
1.1.Овој Рамковен договор ги уредува условите, права и обврските на Банката и Корисникот за идните извршувања на поединечни и последователни платежни трансакции во однос на следните услуги:
1.1.1.Услуги кои овозможуваат внесување готовина на платежна сметка, како и сите активности поврзани со отворање, одржување и затворање на таа сметка;
1.1.2. Услуги кои овозможуваат повлекување готовина од платежна сметка, како и сите активности поврзани со отворање, одржување и затворање на таа сметка;
1.1.3. Извршување на платежни трансакции, вклучувајќи пренос на парични средства на платежна сметка кај Банката или кај друг давател на платежни услуги, што опфаќа:
	а) извршување на директни задолжувања, вклучувајќи еднократни директни задолжувања;
	б) извршување на платежни трансакции со платежни картички или слични уреди;
	в) извршување на кредитни трансфери, вклучувајќи трајни налози.
1.1.4. Извршување на платежни трансакции кај коишто паричните средства се обезбедени со кредитна линија за Корисникот, што опфаќа:
	а) извршување на директни задолжувања, вклучувајќи еднократни директни задолжувања;
	б) извршување на платежни трансакции со платежни картички или слични уреди;
	в) извршување на кредитни трансфери, вклучувајќи трајни налози.
1.1.5. Издавање на платни инструменти (дебитни и кредитни картички) и/или прифаќање на платежни трансакции;
1.1.6. Парични дознаки; 
1.1.7.Услуги на електронско банкарство поврзано со платежната сметка; 

1.2.Составен дел од овој Рамковен договор се и:
1.2.1.Барањето од Корисникот до Банката за користење на соодветна платежна услуга поднесено на интерни обрасци на Банката, кое ги опфаќа Барањето за отворање/промена на платежна сметка и овластени лица за располагање со средствата на платежн-ата/ните сметка/и од Корисникот, како и Барањето за добивање и користење на бизнис дебитна картичка од Корисникот - резидент и Барање за Електронско банкарство за правни лица („Барањето за користење на платежна услуга од Корисникот“ или „Барањето“);
1.2.2.Општите услови за отворање и одржување на платежна сметка и вршење на други платежни услуги на правни лица на М Банка АД Скопје („Општите услови“);
1.2.3.Важечката Одлука за Тарифата на надоместоците на услугите што ги врши M Банка АД Скопје, во делот кој се однесува на услугите за правни лица кои се предмет на овој Рамковен договор;
1.2.4.Важечката Одлука за политиката на каматните стапки на М Банка АД Скопје, во делот кој се однесува на услугите за правни лица кои се предмет на овој Рамковен договор;
                1.2.5.Поимникот за платежни услуги и платни системи на М Банка АД Скопје.
1.2.6.Важечкиот Термински план за извршување платежни трансакции во земјата и Термински план за извршување платежни трансакции со странство 
1.3.Овој Рамковен договор, заедно со документите наведени во член 1.2 погоре го сочинуваат Рамковниот договор за платежни услуги помеѓу Банката и Корисникот („Рамковниот договор“).
1.4.Поимите кои не се изречно дефинирани во овој Рамковен договор го имаат значењето што им е пропишано во Општите услови и/или Законот за платежни услуги и платни системи и/или прописите кои го уредуваат девизното работење
1.5.Страните се согласуваат дека Банката го задржува правото да ги измени и/или дополни Општите услови за времето на важење на овој Рамковен договор, без да се склучи посебен анекс на овој Рамковен договор. Начинот на измена и/или дополнување на Рамковниот договор и/или Општите услови и известување на Корисникот за тоа е уреден во член 50 од Општите услови.
1.6.Корисникот се обврзува дека ќе постапува во согласност со овој Договор и применливите позитивни законски и подзаконски прописи вклучително и прописите од областа на девизното работење.
1.7.Корисникот се обврзува да ги запознае неговите Овластени лица за работа со платежна сметка, неговите Овластени иматели на платежна картичка и неговите Овластени лица за е- банкарство со содржината на овој Рамковен договор и на документите кои го сочинуваат Рамковниот  договор при што се што ќе преземат неговите Овластени лица за работа со платежна сметка, неговите Овластени иматели на платежна картичка и неговите Овластени лица за е- банкарство во име и за сметка на Корисникот, ќе се смета како да е преземено од страна на Корисникот и Корисникот е целосно и неограничено одговорен за доследно почитување на одредбите од овој Рамковен договор, применливите законски и подзаконски прописи од страна на неговите Овластени лица за работа со платежна сметка, неговите Овластени иматели на платежна картичка и неговите Овластени лица за е-банкарство.  
1.8.Корисникот потврдува дека пред потпишувањето на овој Рамковен договор, на јасен и недвосмислен начин бил информиран и запознаен со содржината на овој Рамковен договор преку доставување на примерок на предлог рамковен договор и дека пред склучувањето на овој Рамковен договор бил запознаен и согласен со условите од документите кои го сочинуваат Рамковниот договор.
1.9.Корисникот може да користи и други платежни услуги што ги нуди Банката само под услови предвидени во важечките закони и други прописи во Република Северна Македонија и во актите и политиките на Банката

II. ИНФОРМАЦИИ ЗА ДАВАТЕЛОТ НА ПЛАТЕЖНИ УСЛУГИ 
2. Идентификација 
         2.2.Банката е запишана во Трговскиот регистар кој го води Централниот регистар на Република   Македонија.
	2.3.Надзор над работењето на Банката врши Народна банка на Република Македонија.
2.4.Банката учествува во платните системи согласно ваежките прописи на Република Македонија, како директен и/или индиректен учесник и/или оператор на платен систем. 
2.5.Банката, на барање на Корисникот ќе му ги стави на располагање правилата за работа и функционирање на платните системи во кое учествува или со кои управува. 


III. ИНФОРМАЦИИ ЗА ПЛАТЕЖНИТЕ УСЛУГИ 
3. Платежни услуги 
3.1. Овој Договор ги уредува условите и начинот на користење на платежните услуги цитирани во 1.1. од овој Рамковен договор. 
3.2.Освен наведените услуги, Банката може да му понуди на Корисникот и други услуги кои може да произлезат од работењето на платежната сметка, за што ќе потпишат посебен договор. 

4. Платежна сметка  
4.1. Банката го склучува овој Рамковен договор врз основа на Барањето за користење на платежна услуга од Корисникот, кое е составен дел на овој Рамковен договор.
          4.2. Банката се обврзува да му отвори на Корисникот платежна сметка со следни карактеристики:
	- Вид на платежна сметка: денарска / девизна платежна сметка;
	- Број на платежна сметка:  	
4.3. Платежната сметка станува активна во согласност со точка 5.8 од Општите услови.. 
4.4. Начинот на отварање, одржување, работење и затворање на платежна сметка е регулиран и се врши согласно Општите услови. 
4.5.Се смета дека платежната трансакција е авторизирана само ако Корисникот дал согласност за истата да се изврши, која согласност треба да биде дадена пред трансакцијата да биде извршена, во форма и на начин утврдени во член 13 од Општите услови. 
4.6.Согласноста за извршување на поединечна платежна трансакција може да биде повлечена од страна на Корисникот,  најдоцна до моментот на неотповикливост на платниот налог, кој е утврден во член 13 од Општите услови. 
4.7.Деталната постапка за давањето и повлекувањето на согласност за извршување на поединечна платежна трансакција и серија платежни трансакции е уредена во член 13 од Општите услови. 

5. Внесување и повлекување готовина

5.1. Корисникот може да врши внесување готовина на својата платежна сметка преку каналите овозможени од Банката.
5.2. Корисникот може да врши повлекување готовина од својата платежна сметка преку мрежата на банкомати со користење на соодветен платен инструмент (платежна картичка). 
5.3. Условите, лимитите и надоместоците за внесување и повлекување готовина се дефинирани во Општите услови и важечката Тарифа на Банката.


6. Извршување на платежни трансакци
6.1.Корисникот има обврска да достави до Банката платни налози кои ќе бидат уредни, комплетни и точно пополнети, а Банката е должна истите да ги извршува согласно Општите услови, како и важчките законски и подзаконски акти и прописи. 
6.2.За време на прием на платниот налог се смета моментот кога платниот налог ќе биде примен од страна на Банката, додека во Терминскиот план кој е составен дел од овој Рамковен договор и е јавно достапен на веб-страната на Банката е утврдено Крајното време за прием на платни налози во текот на еден работен ден. 
6.3.Максималниот рок за извршување на платежните услуги е во согласност со Закон за платежни услуги и платни системи и истиот е поблиску уреден во Општите услови и Терминскиот план на Банката. 
6.4.Банката има право да го одбие извршувањето на платниот налог во случаите предвидени со Закон за платежни услуги и платни системи , како што е во случај на законска забрана, недостаток на покритите или при неисполнување на условите предвидени во овој Рамковен договор и Општите услови, при што за причините за одбивање, како и за постапката за исправка на грешките, Банката ќе го извести Корисникот.
6.5. Кредитни трансфери: Корисникот може да иницира кредитни трансфери, вклучително и трајни налози, за пренос на средства од својата платежна сметка на сметка на примач во истата или во друга банка.
6.6.  Траен налог: Корисникот може да и даде на Банката траен налог за периодично извршување на платежни трансакции од неговата платежна сметка во корист на определен примач, согласно условите утврдени со овој Рамковен договор и Општите услови. Условите за давање, изменување, повлекување и престанок на трајниот налог се утврдени во член 14 во Општите услови. 

7.Дебитни платежни картички 
7.1.Банката му издава на Корисникот една или повеќе дебитни платежни картички врз основа на Барањето.
7.2.Банката го евидентира издавањето на дебитна платежна картичка на Корисникот под основен број. Секоја поединечна дебитна платежна картичка издадена од Банката на Корисникот согласно овој Рамковен договор има посебен број.
7.3.Банката издава поединечна дебитна платежна картичка на Овластени иматели на платежна   картичка определени од Корисникот врз основа на Барањето.
7.4.Корисникот се обврзува да обезбеди дека секоја издадена дебитна платежна картичка согласно овој Рамковен договор ќе се употребува согласно Општите услови и применливите законски прописи.

8.Кредитна платежна картичка
8.1. На барање на Корисникот по отворањето на платежната сметка, Банката ќе му издаде   кредитна платежна картичка врз основа на посебен договор за користење кој Корисникот ќе    го склучи со Банката.

9.Парични дознаки
9.1. Банката ја нуди услугата парична дознака, која подразбира прием на парични средства од плаќач со цел пренос на соодветен износ на примач, без притоа да се користи платежна сметка на име на плаќачот или примачот.
9.2. Условите, лимитите, надоместоците и постапката за извршување на парични дознаки се детално уредени во Општите услови и важечката Тарифа на Банката.

         10. Услуги на електронско банкарство 
10.1.Банката му ги обезбедува на Корисникот Услугите на електронско банкарство врз основа на Барањето.
10.2.Банката ќе ги дава Услугите на електронско банкарство на Корисникот, и Корисникот ќе ги користи Услугите на електронско банкарство под условите предвидени во Општите услови и применливите прописи.

         IV.НАДОМЕСТОЦИ, КАМАТНИ СТАПКИ И ДЕВИЗНИ КУРСЕВИ

11.Надоместоци 
11.1. За сите платежни услуги кои Банката му ги обезбедува на Корисникот врз основа на овој Рамковен договор, Банката пресметува и наплатува надоместоци исклучиво во вид и износ утврдени во важечкиот Тарифник на Банката, кој е составен дел од овој Рамковен договор.
11.2. Корисникот е согласен и неотповикливо ја овластува Банката да ги наплатува сите доспеани надоместоци, трошоци и провизии со директно задолжување на неговата платежна сметка.
11.3. Банката нема да наплатува надоместок за обезбедување на информации кои е должна да ги обезбеди согласно закон, ниту за преземање на корективни и заштитни мерки доколку одговорноста за тоа е на Банката, во согласност со точка 38.3 од Општите услови.
11.4. За секоја измена на видот или висината на надоместоците утврдени во Тарифникот на Банката, Банката ќе го извести Корисникот лично, на начин и во роковите утврдени во член 38 од Општите услови, со кои е уредена постапката за измена на Рамковниот договор, Општите услови и Тарифникот, како и начинот на известување на Корисникот.
12.Каматни стапки и девизни курсеви 
12.1. 
Банката на позитивните средства на денарската платежна сметка на Корисникот пресметува и исплаќа камата по видување, согласно важечката Одлука за каматни стапки на Банката и точка 38.13 од Општите услови.12.2. 
На средствата кои Корисникот ги користи над утврдениот износ на дозволеното пречекорување (лимит), како и кај нерегулиран долг по основ на кредитна картичка, Банката пресметува и наплатува казнена камата во висина утврдена согласно важечките прописи, Одлуката за каматни стапки на Банката и точка 38.13 од Општите услови, со која е уреден начинот на утврдување, промена и примена на каматните стапки.
12.3. При вршење на валутна конверзија, Банката ќе го примени референтниот девизен курс од својата курсна листа важечка во моментот на извршување на трансакцијата. Начинот на пресметување на референтниот девизен курс, кој се базира на јавно достапни и проверливи пазарни податоци, е детално опишан во Општите услови.
12.4.Корисникот е запознаен и изрично согласен доколку Банката ја менува висината на каматните стапки и/или девизниот курс поради промени на референтната каматна стапка и/или референтниот девизен курс Банката промените ќе ги применува веднаш, без претходно писмено известување и без да се бара дополнителна согласност од Корисникот. 

        V.КОМУНИКАЦИЈА ПОМЕЃУ СТРАНИТЕ НА ДОГОВОРОТ
13.Страните се согласни комуникацијата помеѓу нив да се одвива преку податоците за контакт наведени во овој Рамковен договор, односно последните познати / ажурирани податоци за контакт на  Корисникот кои Банката ги има во својата евиденција, преку сите расположливи канали и согласно Општите услови.
14.Корисникот е должен веднаш, а најдоцна во рок од 5 (пет) дена да ја извести Банката за секоја промена во своите податоци за контакт, во спротивно Корисникот презема целосн аодговорност од било какви последиви кои може да настанат како резултат на ненавремено пријавување на промените. 
15. Банката ќе ги доставува известувањата и информациите до Корисникот на хартија или на друг траен медиум, како што е извод од сметка, порака во рамки на електронско банкарство и/или електронска пошта согласно договореното, важечките прописи и Општите услови. Фреквенцијата и начинот на доставување на известувањата зависат од видот на информацијата и се определуваат согласно законските обврски на Банката и Општите услови. Корисникот има право во секое време за времетраење на договорниот однос да ги побара и добие договорните услови од Рамковниот договор, како и претходните информации за користење на платежните услуги, на хартија или на друг траен медиум, согласно точка 4.5 од Општите услови.
16. Јазикот на кој се склучува овој Рамковен договор и на кој ќе се одвива целокупната комуникација за време на траењето на договорниот однос е македонскиот јазик.

Vl. ЗАШТИТНИ И КОРЕКТИВНИ МЕРКИ
17. Обврски на Корисникот и обврски на Банката за сигурност на платните инструменти 
17.1.Корисникот е должен да ги преземе сите мерки со цел да ги заштити персонализираните кориснички сигурносни обележја, како што е ПИН, лозинки, биометриски податоци, токени и сл. на своите платни инструменти, веднаш по нивниот прием. 
17.2.Корисникот е должен без одлагање да ја извести Банката по дознавањето за губење, кражба, злоупотреба или какво било неавторизирано користење на платниот инструмент
17.3. Банката е должна да обезбеди дека персонализираните сигурносни обележја се достапни исклучиво на Корисникот на кој му е издаден платниот инструмент.
17.4. Банката е должна да обезбеди соодветни и бесплатни канали кои се достапни во секое време, преку кои Корисникот може да го изврши известувањето од член 17.2 од овој Рамковен договор, при што Банката е должна да спречи било каква употреба на платниот инструмент по прием на известувањето. 
17.5. Во случај на неавторизирана платежна трансакција или неправилно извршена платежна трансакција, Корисникот има право на поврат на паричните средства согласно член 89 и член 93 од Законот за платежни услуги и платни системи и согласно постапката и условите утврдени во член 44 од Општите услови.

18.Блокирање и деблокирање на платен инструмент 
18.1.Банката има право да го блокира користењето на платниот инструмент во следните случаи:
· Поради сигурноста на платниот инструмент;
· Постоење на сомнеж за неавторизирано или измамничко користење на платниот инструмент;
· Во случај на платен инструмент со кредитна линија, каде што постои значително зголемен ризик дека Корисникот нема да може да ги исполни своите обврски за плаќање; 
18.2.Банката е должна да го информира Корисникот за блокирањето, како и за причините за истото пред блокирањето или веднаш по блокирањето, освен ако давањето на оваа информација е спротивна на законот. 
18.3. Банката ќе ја отстрани блокадата или ќе го замени платниот инструмент со нов, веднаш штом ќе престанат да постојат причините за блокирање.
18.4. Условите и постапката за блокирање и деблокирање на платните инструменти, вклучително и платежни картички, електронско банкарство и други платни инструменти, се уредени во член 47 од Општите услови и соодветните правила за користење на конкретниот платен инструмент.

19. Одговорност за неавторизирани платежни трансакции
.
 19.1. Во случај на неавторизирана платежна трансакција, Банката е должна веднаш, а најдоцна до крајот на следниот работен ден од моментот на дознавање за неавторизираната платежна трансакција или добивање на известување од Корисникот согласно Законот за платежни услуги и платни системи, да му го врати на Корисникот износот на неавторизираната платежна трансакција и да ја врати состојбата на задолжената платежна сметка во состојба во која би се наоѓала доколку не била извршена неавторизираната платежна трансакција.
19.2. При враќањето на средствата согласно точка 19.1 од овој Рамковен договор, датумот на валута на одобрување на платежната сметка на Корисникот не може да биде подоцнежен од датумот на кој платежната сметка била задолжена за износот на неавторизираната платежна трансакција. Банката ги враќа и сите надоместоци наплатени од Корисникот во врска со неавторизираната платежна трансакција, како и сите камати на кои Корисникот би имал право доколку трансакцијата не била извршена.
19.3. Банката нема обврска за поврат на средствата согласно точка 19.1 доколку има разумен основ да се сомнева во измама од страна на Корисникот и таквиот основ го пријавила до надлежните органи согласно со закон.
19.4. Корисникот одговара за загубите кои произлегуваат од неавторизирани платежни трансакции извршени со употреба на загубен, украден или злоупотребен платен инструмент, до износ од 1.200 денари, согласно Законот за платежни услуги и платни системи, освен во случаи кога Корисникот постапил со измама или со намера или крајна небрежност не ги исполнил своите обврски согласно закон.
19.5. Корисникот има право да бара поврат на парични средства и за извршена авторизирана платежна трансакција која е иницирана од страна или преку примачот, доколку се исполнети условите утврдени со Законот за платежни услуги и платни системи, вклучително кога при авторизацијата не бил наведен точниот износ на трансакцијата или кога износот на трансакцијата го надминува износот кој Корисникот разумно го очекувал согласно условите од Рамковниот договор и релевантните околности.
19.6. Во случаите од точка 19.5, Корисникот е должен да поднесе барање за поврат на паричните средства во роковите утврдени со Законот за платежни услуги и платни системи, а Банката ќе постапи по барањето согласно законските рокови и услови, односно ќе го врати износот на платежната трансакција или ќе го одбие барањето со образложение и со информација за можностите за решавање на спорот.
19.7. Постапката, условите и начинот на остварување на правото на поврат на паричните средства од овој член се уредени и согласно член 13 од Општите услови на Банката.

20.Одговорност за неизвршување, неправилно или задоцнето извршување на платежни трансакции
20.1. Кога платниот налог е инициран од Корисникот, Банката е одговорна кон Корисникот за правилно извршување на платежната трансакција. Доколку Банката неизврши или неправилно изврши трансакција, должна е веднаш да му го врати износот на трансакцијата и да ја врати задолжената сметка во првобитна состојба.Датумот на валута на одобрување на платежната сметка на Корисникот при враќањето на средствата не може да биде подоцнежен од датумот на кој платежната сметка била задолжена за износот на неправилно извршената платежна трансакција.

20.2. Корисникот има право на исправка доколку ја извести Банката без одложување, а најдоцна во рок од 13 (тринаесет) месеци од датумот на задолжување, за секоја неавторизирана или неправилно извршена трансакција.
20.3.Деталните одредби за одговорноста на Банката се уредени во Општите услови

21. Корекција на грешки
21.1. Со потпишувањето на овој Рамковен договор, Корисникот ја овластува Банката да врши исправка на грешките кои можат да настанат при извршувањето на обврските од овој Рамковен договор, со задолжување или одобрување на неговата сметка. Во случај Банката да го искористи ова овластување, таа е должна да го извести Корисникот за извршената корекција без одложување, преку изводот од сметката или на друг договорен начин.

Vll. ВАЖЕЊЕ, ИЗМЕНИ И РАСКИНУВАЊЕ НА РАМКОВНИОТ ДОГОВОР
22.Време на важење на овој Рамковен договор
22.1. Овој Рамковен договор е склучен на неопределено време.
22.2.Овој Рамковен договор стапува на сила со денот на неговото потпишување од двете Страни.

23.Измени на овој Рамковен договор
23.1 Страните се согласуваат дека Банката има право да изврши измена и/или дополнување на овој Рамковен договор, вклучително и на одредбите кои се однесуваат на условите за користење на платежните услуги, надоместоците, каматните стапки, правата и обврските на страните, како и другите услови поврзани со обезбедувањето на платежните услуги, согласно со Законот за платежни услуги и платни системи.
23.2.Банката ќе го извести Корисникот за предложените измени и/или дополнувања на начин и во рокови утврдени согласно важечките прописи. Начинот на известување, постапката за измена и дополнување на Рамковниот договор, како и правото на Корисникот да не ги прифати предложените измени и да го раскине Рамковниот договор, се уредени во член 50 од Општите услови на Банката.
24.Услови за престанување на важноста на Договорот и поединечните платежни услуги
24.1.Затворање на платежната сметка може да се изврши од страна на Корисникот или од страна на Банката под условите предвидени во Општите услови.
24.2 Дебитната и кредитната платежна картичка важат, се обновуваат и може да бидат откажани од која било од Страните, согласно со условите и постапката утврдени во Општите услови.
24.3Услугите за електронско банкарство може да се променат согласно Општите услови.

25.Раскинување на овој Рамковен договор
25.1. Корисникот може да го раскине договорот во секое време, со отказен рок до 30 дена. Раскинувањето е без надоместок, освен ако договорот траел помалку од 6 месеци. 
25.2. Во случај кога Корисникот го раскинува Рамковниот договор пред истекот на 6 (шест) месеци од неговото склучување, Банката има право да наплати надоместок за раскинување, но само доколку истиот е оправдан и соодветен на реално направените трошоци поврзани со воспоставувањето и одржувањето на договорниот однос. Висината на надоместокот и начинот на неговото пресметување се определуваат согласно точка 25.3 подолу.
25.3. Висината на надоместокот од точка 25.2, начинот на неговото пресметување, како и условите за негово наплатување се утврдени во член 55 од Општите услови и/или важечкиот Тарифник на Банката, со кои Корисникот е запознаен при склучување на Рамковниот договор.
25.4.Банката нема право да наплати надоместоци кои не се поврзани со реално настанати трошоци, ниту надоместоци спротивни на применливите законски прописи.
25.5. Банката може да го раскине договорот склучен на неопределено време со отказен рок од најмалку 2 месеци.

VIII. ЛИЧНИ ПОДАТОЦИ, АЖУРИРАЊЕ, ДЕЛОВНА ТАЈНА
26.Обработка на личните податоци
26.1.Информации и услови за обработка на личните податоци на застапниците по закон на Корисникот, на неговите Овластени лица за работа со платежна сметка, на неговите Овластени иматели на платежна картичка и на неговите Овластени лица за е-банкарство, од страна на Банката и платежните системи во кои учествува Банката за целите на овој Рамковен договор се дадени во Општите услови.
26.2.Со потпишување на овој Рамковен договор, Корисникот потврдува дека неговите застапници по закон, неговите Овластени лица за работа со платежна сметка, неговите Овластени иматели на платежна картичка и неговите Овластени лица за е-банкарство, се запознаени и согласни дека Банката ќе врши обработка на нивните лични податоци, согласно со Општите услови, Политиката за заштита на приватноста и Принципите и начинот на обработка на личните податоци на Банката, објавени на веб страната на Банката.

27.Обврска на Корисникот за ажурирање на податоци
27.1.Корисникот има обврска да ги ажурира своите податоци, како и податоците за неговите Овластени лица за работа со платежна сметка, неговите Овластени иматели на платежна картичка и неговите Овластени лица за е-банкарство, во случај на промена на начин и во рокови предвидени во Општите услови.
27.2Корисникот се обврзува за сите промени во адресните и контакт податоци, промени поврзани со работењето со сметката, статусни промени, промена на податоците на неговите застапници по закон, неговите Овластени лица за работа со платежна сметка, неговите Овластени иматели на платежна картичка и неговите Овластени лица за е-банкарство, и на сите други податоци кои Корисникот ги доставил при склучувањето на Рамковниот договор и/или во Барањето за користење на платежна услуга писмено да ја извести Банката веднаш, но не подоцна од 3 (три) дена од денот на настанувањето на промените.
27.3.Банката има право, но не и обврска, да ги промени и евидентира во своите книги, податоците за Корисникот кои ги има добиено од страна на Централниот регистар на Република Северна Македонија преку соодветен сервис, а кои промени во податоците кај Корисникот не влијаат на располагањето со средствата на сметката (промена на дејност, организационен облик, назив, големина, адреса, маил адреса, вид на сопственост ).
24.4.Доколку Банката добие информација од Централниот регистар на Република Северна Македонија за промени кои влијаат на располагањето со средствата, особено статусни промени како што се сопственичка структура на Корисникот, промена на застапник по закон, промена на ограничувања (во зависност од тоа за каков вид на ограничување станува збор), Банката може да се обрати до Корисникот и да побара од него да и достави документи за соодветната промена. Доколку Корисникот и покрај известувањето на Банката не ги достави           информациите за промена, Банката има право да стави времена забрана за располагање со средствата на платежната сметка на Корисникот, се до достава на соодветната документација за промената.

28.Банкарска и деловна тајна
28.1.Документите, податоците и/или информациите стекнати при вршењето на платежните услуги поврзани со платежните сметки и/или со платежните трансакции во врска со овој Договор претставуваат банкарска односно деловна тајна согласно закон и Банката е должна да ги чува во тајност и со нив да постапува во согласност со одредбите од Законот за банките, Законот за платежни услуги и платни системи и други закони и прописи кои се применуваат на работењето на Банката.
28.2.Заради заштита на своите интереси, Корисникот е должен како строго доверливи да ги заштити и чува сите податоци поврзани со работењето со неговата платежна сметка во Банката и услугите поврзани со истата што му ги обезбедува Банката.
28.3.Банката не одговара за било каква штета која може да настане за Корисникот како резултат на непочитувањето на обврските на Корисникот за чување на тајност.
28.4.Корисникот, неговите застапници по закон, неговите Овластени лица за работа со платежна сметка, неговите Овластени иматели на платежна картичка и неговите Овластени лица за е-банкарство, со склучувањето на овој Рамковен договор, слободно и изречно, ја изјавуваат својата волја и даваат согласност на Банката да ги користи податоците кои се сметаат за банкарска односно деловна тајна, како и сите документи, податоци и информации кои се стекнати при вршење на банкарски и други финансиски активности односно кои претставуваат банкарска тајна и да ги открива истите на трети лица, со цел ажурирање на наплата, како и да ги открива истите на други трети лица во согласност со применливите закони.
28.5.Банката е должна податоците што претставуваат банкарска тајна да ги чува, и може да ги користи исклучиво за целите за кои се добиени и не смее да ги открие на трети лица, освен во случаите дозволени со применливите позитивни прописи.

IX.ПРАВНА ЗАШТИТА НА КОРИСНИКОТ
29.Правна заштита на Корисникот
29.1.Доколку Корисникот смета дека Банката не се придржува до одредбите од Законот за платежни услуги и платни системи или до одредбите кои се однесуваат на правата и обврските во однос на давањето и користењето на платежни услуги има право :
29.1.1. да поднесе приговор до Банката согласно одредбите за поднесување на приговор до давател на платежна услуга и информациите за оваа постапка достапни на веб страната на Банката. Банката ќе одговори на приговорот на начин кој е спогодбено утврден за комуникација во рок од 15 работни дена од денот на приемот на приговорот, односно, по исклучок, ако не може тоа да го стори поради оправдани причини надвор од нејзина контрола, најдоцна во рок од 35 работни дена од денот на приемот на приговорот.Откако ќе поднесе приговор до Банката или други заинтересирани страни, да поднесе поплака до Народна банка на Република Северна Македонија, како орган надлежен за вршење на надзор на Банката, согласно Законот за платежни услуги и платни системи; или
29.1.2. да поведе вонсудска постапка за решавање на спорови, согласно одредбите за поплака до Народната Банка и информациите за оваа постапка достапни на веб страната на Банката. Таква постапка може да се поведе согласно Законот за медијација пред овластен медијатор. Именикот на медијатори е достапен на интернет страницата на Комората на медијатори (https://www.kmrsm.org.mk/medijatori/).
29.2.Поднесувањето поплака до Народна банка на Република Северна Македонија или поднесувањето на барањето за вонсудска постапка за решавање на споровите и исходот на таквата постапка, не го исклучува или ограничува правото на Корисникот да покрене судска постапка против Банката пред надлежен суд.

X.ЗАВРШНИ ОДРЕДБИ
30.Меродавно право и решавање на спорови
30.1.На овој Рамковен договор, како и на правата и обврските на Страните кои произлегуваат од него, се применува правото на Република Северна Македонија, особено Законот за платежни услуги и платни системи, Законот за банките, Законот за спречување перење пари и финансирање тероризам, како и другите применливи закони, подзаконски прописи и акти на надлежните органи кои се однесуваат на обезбедувањето и користењето на платежните услуги и работењето на Банката.
30.2. Страните се согласни сите евентуални спорови кои ќе произлезат од или во врска со овој Рамковен договор првенствено да ги решаваат спогодбено. Доколку тоа не е можно, надлежен ќе биде стварно и месно надлежниот суд во Скопје, односно Основниот граѓански суд Скопје.
31.Примероци и меродавен јазик
31.1.Овој Рамковен  договор е составен на македонски јазик, во 2 (два) истоветни примероци, од кои по 1 (еден) примерок за секоја Страна.

